འདས་གཉིས་སུ་མེད་པ་དེའི་ངང་ལས་མ་གཡོས་བཞིན་དུ་རྩལ་སྣང་སྒྱུ་མ་ལྟ་བུ་ལ་
བདེན་པར་བཟུང་ནས་འཁོར་བའི་གནས་སུ་རང་དབང་མེད་པར་འཁྱམས་པའི་
འགྲོ་བ་འདི་རྣམས་སྡུག་བསྔལ་ལས་བསྒྲལ་བར་བྱའོ་སྙམ་པའི་རིགས་དྲུག་གི་སེམས་
ཅན་ཕྱོགས་དང་རིས་སུ་མ་ཆད་པར་ཐམས་ཅད་ཀུན་ཏུ་ཁྱབ་པའི་སྙིང་རྗེ་འཛིན་
མེད་སྒྱུ་མ་ལྟ་བུ་བསྒོམ་པའོ། །སྦྱངས་འབྲས་ནི། ལོངས་སྐུ་སྒྱུ་མ་ལྟ་བུའི་ཡེ་ཤེས་ཀྱི་
སྐུ་མཚན་དཔེ་གསལ་རྫོགས་ཀྱིས་སྤྲས་པ་དེ་ཡིན། གཉིས་ཀ་དང་རྣམ་པ་མཐུན་
པའི་ཀུན་སྣང་གི་ཏིང་ངེ་འཛིན་སྒྱུ་མ་ལྟ་བུ་བསྒོམས་པས་མར་འཁོར་བའི་དྲི་མ་བར་
དོའི་བག་ཆགས་དང་སྟོང་པ་ཕྱོགས་རེ་བའི་རྟོག་པ་སྦྱངས་ཤིང་དག ཡར་ལོངས་སྐུ་
མངོན་དུ་འགྱུར་རུང་གི་ས་བོན་གསོས་འདེབས་པས་འབྲས་བུར་རྫོགས། བར་དུ་
འོད་གསལ་ལས་ཡེ་ཤེས་ཀྱི་ལྷ་སྐུར་ལྡང་བའི་རྒྱུ་སྙིང་རྗེ་ཆེན་པོ་རྒྱུད་ལ་སྐྱེ་བའི་
གཞི་བཏིང་བས་རྫོགས་རིམ་གྱི་སྨིན་བྱེད་དུ་འགྲོ། གསུམ་པ་རྒྱུའི་ཏིང་ངེ་འཛིན་ནི།
འདིའི་སྦྱང་བྱ་བར་དོའི་སེམས་ཅན་ཡིད་ལུས་དེ་སྐྱེ་བ་ཕྱི་མ་ལེན་པ་ལ་མངོན་དུ་
ཕྱོགས་ནས་སྐྱེ་གནས་བཞི་གང་རུང་ལ་ཆགས་པ་སྐྱེས་ནས་དེར་འཇུག་མ་རག་གི་
སྐད་ཅིག་མའི་བར་དོའི་རླུང་སེམས་དེ་ཡིན། སྦྱོང་བྱེད་ནི། སྟོང་པ་ཉིད་དང་སྙིང་རྗེ་
ཆེན་པོ་ཟུང་དུ་འཇུག་པའི་རང་རིག་ཧྲཱིཿཧཱུཾ་སོགས་ལྷ་གང་ཡང་རུང་བའི་རྩ་བའི་
ཐུགས་སྲོག་གི་ཡི་གེ་སྣང་ལ་རང་བཞིན་མེད་པ། བྱང་ཆུབ་སེམས་ཀྱི་རྟེན་དུ་གྱུར་
པ༑ དྭངས་མའི་སྲོག་ཆེན་པོ་ཉིད་རྣམ་པ་ཤིན་ཏུ་གསལ་བ་གང་དུའང་འགྱུར་བ་མེད་
ཅིང་ཅིར་ཡང་འཆར་དུ་རུང་བ་བསྒོམ་པའོ། །སྦྱངས་འབྲས་ནི། ལོངས་སྤྱོད་རྫོགས་
233

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
སྐུས་གང་འདུལ་གྱི་སྤྲུལ་པ་རགས་པའི་སྐུ་འཛིན་པའི་ཚུལ་སྟོན་པར་བཞེད་པ་ཉིད་
ཡིན། སྐྱེ་གནས་སུ་འཇུག་ཀའི་བར་དོའི་རླུང་སེམས་དེ་སྐྱེ་བ་ཕྱི་མའི་རྒྱུ་ཡིན་པ་དང༌།
སངས་རྒྱས་སྤྲུལ་སྐུས་གདུལ་བྱའི་ངོར་རྣམ་འཕྲུལ་སྣ་ཚོགས་སྟོན་པ་དེ་གཉིས་དང་
རྣམ་པ་མཐུན་པའི་རྒྱུའི་ཏིང་ངེ་འཛིན་དཀྱིལ་འཁོར་ཐམས་ཅད་བསྐྱེད་པའི་ས་བོན་
དེ་ཉིད་བསྒོམས་པས། མར་སྐྱེ་གནས་སུ་འཇུག་པའི་བག་ཆགས་དང་སྣང་སྟོང་ཐ་
དད་དུ་ཞེན་པའི་རྟོག་པ་སྦྱངས་ཤིང་དག ཡར་སྤྲུལ་སྐུ་མངོན་དུ་འགྱུར་རུང་གི་ཐར་
པའི་ས་བོན་གསོས་འདེབས་པས་འབྲས་བུར་རྫོགས། བར་དུ་བདེ་རླུང་སེམས་
ལས་བྱུང་བའི་ཡེ་ཤེས་ཀྱི་ལྷ་སྐུར་ལྡང་ནུས་པའི་གཞི་བཏིང་བས་རྫོགས་རིམ་གྱི་
སྨིན་བྱེད་དུ་འགྲོ། དེ་ལྟར་ཏིང་ངེ་འཛིན་གསུམ་པོ་འདི་བསྐྱེད་རིམ་སྤྱིའི་སྒྲུབ་གཞི་ཡིན་
པས་ལྷའི་མངོན་རྟོགས་རྒྱས་བསྡུས་གང་ཡིན་ཡང་མེད་དུ་མི་རུང་བ་ཡིན་ཏེ། ལྷ་
སྒོམ་པ་ཐམས་ཅད་ཀྱི་སྔོན་དུ་ཨོཾ་སྭ་བྷཱ་ཝ་ཤུདྡྷསརྦ་དྷརྨ་སྭ་བྷཱ་ཝ་ཤུདྷོ྅ཧཾ། ཞེས་
པའི་སྔགས་དོན་རང་བཞིན་དག་པའི་ཆོས་ཐམས་ཅད་རང་བཞིན་གྱིས་དག་པ་ངའོ།།
ཞེས་པ་དེ་ཏིང་གི་དོན་དང༌། འགའ་ཞིག་ཏུ་ཨོཾ་མ་ཧཱ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཏྨ་
ཀོ྅ཧཾ། འདིས་ཏིང་ངེ་འཛིན་གསུམ་གའི་དོན་བསྡུས་ཏེ་བསྟན་པ་ཡིན་ཏེ། སྔགས་
དོན་ནི། སྟོང་པ་ཉིད་ཆེན་པོ་ཡེ་ཤེས་རྡོ་རྗེའི་རང་བཞིན་གྱི་བདག་ཉིད་ངའོ། །ཞེས་
པས་སྟོང་པ་ཉིད་ཆེན་པོས་དེ་བཞིན་ཉིད་ཀྱི་ཏིང་ངེ་འཛིན་དང༌། ལྷག་མས་ཏིང་ངེ་
འཛིན་ཕྱི་མ་གཉིས་ལེགས་པར་བསྟན་པ་ཡིན་ཏེ་ཡེ་ཤེས་རྡོ་རྗེ་ནི་སྟོང་པ་ཉིད་དེ་བདེ་
བ་ཆེན་པོ་དང་སྟོང་པ་ཟུང་འཇུག་གམ། སྟོང་ཉིད་དང་སྙིང་རྗེ་ཟུང་དུ་འཇུག་པའི་
རང་བཞིན་གྱི་བདག་ཉིད་ངའོ། །ཞེས་པ་ཀུན་སྣང་དང་རྒྱུའི་ཏིང་ངེ་འཛིན་གཉིས་
ཀྱི་དོན་ཡིན་པ་ཤེས་དགོས་སོ། །གཉིས་པ་རྟེན་དང་བརྟེན་པའི་དཀྱིལ་འཁོར་བསྐྱེད་
པ་ལ་གཉིས་ཏེ། རྟེན་གཞལ་ཡས་ཁང་བསྐྱེད་པ་དང་བརྟེན་པ་ལྷ་བསྐྱེད་པའོ། །
234

དགེ་པཎ་ཚེ་དབང་མཆོག་གྲུབ་བཀའ་འབུམ།
དང་པོ་རྟེན་གཞལ་ཡས་ཁང་བསྐྱེད་པ་ལའང་གསུམ་སྟེ། འོག་གཞི་འབྱུང་བ་རིམ་
བརྩེགས་བསྐྱེད་པ། བཞུགས་གནས་གཞལ་ཡས་ཁང་བསྐྱེད་པ། གདན་བསྐྱེད་
པའོ། །དང་པོ་ནི། འདིའི་སྦྱང་བྱ་ཀུན་རྫོབ་རྣམ་ཤེས་འཁྲུལ་པའི་ངོར་སྣང་བའི་
འབྱུང་བཞིའི་དཀྱིལ་འཁོར་རི་རབ་དང་བཅས་པ་རང་སེམས་མ་དག་པའི་ལས་
སྣང་རྣམས་ཡིན། དེ་སྦྱོང་བྱེད་ནི། སྔར་བསྒོམས་པའི་སྲུང་བའི་འཁོར་ལོ་རབ་ཏུ་
ཡངས་ཤིང་རྒྱ་ཆེ་བའི་ནང་དུ་རྒྱུའི་ཏིང་ངེ་འཛིན་གྱི་ཡི་གེ་ནམ་མཁར་གནས་པ་ལས་
འབྱུང་ལྔ་རི་རབ་དང་བཅས་པའི་ས་བོན་རྣམས་རིམ་པར་ཆད་པ་ལས་ཨེ་ལས་ཆོས་
འབྱུང་མཐིང་ཀ་རྩ་བ་ཕྲ་བ་ཐུར་དུ་ཟུག་པ་ཁ་གདེངས་ཆེ་བ་གྱེན་དུ་བསྟན་པ་རྒྱ་ཚད་
འབྱམས་ཀླས་པ། དེའི་སྟེང་དུ་ཡཾ་ལས་རླུང་གི་དཀྱིལ་འཁོར་རྒྱ་གྲམ་གྱི་རྣམ་པ་ཅན་
དུ་བ་ལྟ་བུའི་འོད་ཟེར་ལྗང་ནག་གི་མུ་ཁྱུད་ཀྱིས་བསྐོར་བ། དེའི་སྟེང་དུ་རཾ་ལས་མེའི་
དཀྱིལ་འཁོར་དམར་པོ་གྲུ་གསུམ་པ་མེ་ལྕེ་འབར་བའི་ཕྲེང་བས་བསྐོར་བ། དེའི་
སྟེང་དུ་བཾ་ལས་ཆུའི་དཀྱིལ་འཁོར་དཀར་པོ་ཟླུམ་པོར་འཁྱིལ་བའི་མཐའ་འོད་ཟེར་
དཀར་པོས་བསྐོར་བ། དེའི་སྟེང་དུ་ལྀ་ལས་ས་ཡི་དཀྱིལ་འཁོར་གསེར་གྱི་རང་
བཞིན་གྲུ་བཞི་འོད་ཟེར་སེར་པོས་བསྐོར་བ། དེའི་སྟེང་དུ་སུཾ་ལས་རིན་པོ་ཆེ་སྣ་
བཞིའི་རི་རབ་བང་རིམ་བཞིའི་རྣམ་པ་ཅན་སྒོམ་པ་རྣམས་སོ། །སྦྱངས་འབྲས་ནི།
དོན་དམ་ཡེ་ཤེས་མ་འཁྲུལ་བའི་རང་སྣང་ཆོས་ཀྱི་དབྱིངས་ཐར་པ་ཆེན་པོ་རྡོ་རྗེ་བཙུན་
མོའི་བྷ་ག་དང་དེའི་ཕྱག་རྒྱ་ཡུམ་ལྔའི་མཁའ་ཀློང་རྣམ་པར་དག་པའོ། །གཉིས་པ་
དེའི་སྟེང་དུ་བཞུགས་གནས་གཞལ་ཡས་ཁང་བསྐྱེད་པ་ནི། འདིའི་སྦྱང་བྱ་སེམས་
ཅན་རྣམས་རྒྱུ་ཞིང་ལོངས་སྤྱོད་པའི་གནས་ཡུལ་དང་ཁང་ཁྱིམ་ལ་སོགས་པ་དངོས་
པོར་འཛིན་པའི་ཞེན་རྟོག་ཡིན་ལ། སྦྱོང་བྱེད་ནི་རྒྱུའི་ཏིང་ངེ་འཛིན་གྱི་ཡི་གེ་ལས་བྷཱུ་
ཡིག་ཁ་དོག་ལྔ་ལྡན་ཆད་པ་རི་རབ་ཀྱི་སྟེང་དུ་བབས་པ་འོད་དུ་ཞུ་བ་ལས་གཞལ་
4
235

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཡས་ཁང་བསྐྱེད་པ་སྟེ། དེ་ཡང་འབྱུང་རིམ་དཀྱིལ་འཁོར་དང་བཅས་པ་སྲུང་འཁོར་
གྱི་ནང་དུ་ཚུད་པས་རྡོ་རྗེའི་ར་གུར་སོགས་སྔར་བསྒོམས་པ་དེ་ལས་གསལ་འདེབས་
མི་དགོས་ཀྱང་རི་རབ་ཀྱི་སྟེང་དུ་རྡོ་རྗེའི་ས་གཞི་ཁད་མཉམ་པའི་ཕྱི་མཐར་རྡོ་རྗེའི་
ར་བ་ལྕགས་རི་ལྟ་བུས་བསྐོར་བ་ལས་ཁ་དོག་སྣ་ལྔའི་མེ་དཔུང་མཐའ་མེད་དུ་འབར་
བ༑ རྡོ་རྗེའི་ར་བའི་ནང་དུ་རྡོ་རྗེའི་ས་གཞི་ལ་དུར་ཁྲོད་ཆེན་པོ་བརྒྱད་ཀྱི་བཀོད་པས་
བསྐོར་བ། དེའི་ནང་དུ་རྒྱུ་རིན་པོ་ཆེ་ལས་གྲུབ་པའི་པདྨ་འདབ་མ་སྟོང་དང་ལྡན་
པའི་ཟེའུ་འབྲུའི་སྟེང་དུ་ཉི་མའི་དཀྱིལ་འཁོར་དྭངས་ཤིང་གསལ་བ་ཟེའུ་འབྲུའི་རྒྱ་
དང་མཉམ་པ། དེའི་དབུས་སུ་སྣ་ཚོགས་རྡོ་རྗེའི་ལྟེ་བ་མཐིང་ག་གྲུ་བཞི་པའི་གཞི་
ལ་གཞལ་ཡས་ཁང་ཀུན་ནས་གྲུ་བཞི་པ་རིན་པོ་ཆེ་ལྔའི་རྩིག་པ་ནང་ནས་རིམ་པར་
གཙོ་བོ་གང་ཡིན་པའི་རིགས་ཀྱི་ཁ་དོག་ནས་བརྩམས་ཏེ་ཕྱི་ནང་ལྔ་སྦྲགས་སུ་གནས་
པ༑ ཕྱིའི་འགྲམ་རྨང་ནས་འདོད་སྣམ་རིན་པོ་ཆེ་དམར་པོའི་སྟེགས་བུས་བསྐོར་བ་
ལ༑ མཆོད་པའི་ལྷ་མོ་བཅུ་དྲུག་གིས་མཆོད་རྫས་ཐོགས་པའི་ཞལ་ནང་དུ་ཕྱོགས་
ནས་འཁོད་པ། རྩིག་པའི་ཁར་ཕ་གུ་སེར་པོ་རིན་པོ་ཆེའི་ཕྲས་མཛེས་པ་བད་ཀྱི་
ཚུལ་དུ་འཕྱར་བ། དེའི་སྟེང་དུ་བྲེ་སྤུངས་སམ་ཀ་ཐུང་གིས་བཏེག་པའི་གདུང་མ།
དེའི་སྟེང་དུ་ཐོག་ཕུབ་པའི་ཕྱམ་གྱི་སྣ་ཙི་པ་ཏྲའི་ཁ་ནས་རིན་པོ་ཆེའི་དྲྭ་བ་དང་དྲྭ་བ་
ཕྱེད་པ་འཕྱངས་པ། ཕྱམ་གྱི་སྟེང་དུ་རྒྱ་ཕིབས་འདོད་སྣམ་གྱི་ཕྱི་མཐའ་ཁེབས་པ་
ཙམ་དུ་ཕྱིར་འཕྱར་བའི་ནང་གི་འོག་ཏུ་རིན་པོ་ཆེ་དཀར་པོའི་ཤར་བུ་སྤྱི་བླུགས་མགོ་
ཐུར་དུ་བསྟན་པ་ལྟ་བུའི་ཕྲེང་བ་བསྒྲིགས་པའི་རྩེ་རྣམས་ཕྱམ་གྱི་མ་མཐའི་ཐད་ཀར་
སླེབ་པ། རྒྱ་ཕིབས་ཀྱི་ཐོག་ཏུ་དེའི་རྩ་བ་གནོན་བྱེད་རིན་པོ་ཆེའི་སྤང་ལེབ་དཀར་པོ་
བང་རིམ་གསུམ་མམ་བཞི་ཡོད་པ་སླངས་ནས་བསྒྲིགས་པ་པུ་ཤུའམ་ལན་ཀན་དུ་
གྲགས་པ་ཡིན་ནོ། །གཞལ་ཡས་ཁང་གི་ནང་དུ་ཀ་བ་བརྒྱད་ཀྱིས་བཏེག་པའི་གདུང་
236

དགེ་པཎ་ཚེ་དབང་མཆོག་གྲུབ་བཀའ་འབུམ།
བཞི་བསྣོལ་མའི་སྟེང་དུ་ཕྱམ་ཉི་ཤུ་རྩ་བརྒྱད་བཏང་བས་དབུས་ཀྱི་མཐོངས་ཀ་མ་
གཏོགས་བཀབ་པའི་སྟེང་དུ་རིན་པོ་ཆེའི་སྤང་ལེབ་བསྒྲིགས་པའི་གྲལ་མ། ཐོག་ས་
རིན་པོ་ཆེ་གཅལ་དུ་བཀྲམ་པ་དང༌། དབུས་ཕྱུར་བུ་ཞེས་པའི་དོན་མཐོངས་ཀའི་
ཟུར་བཞིར་ཀ་བའམ་ཤིང་བརྩེགས་ཀྱི་བཀོད་པས་བཏེག་པའི་སྟེང་དུ་རྒྱ་ཕིབས་བཀལ་
བའི་རྩེ་མོར་རྡོ་རྗེ་རིན་པོ་ཆེའི་ཏོག་གིས་མཛེས་པར་བྱས་པ། ཕྱོགས་བཞིའི་རྩིག་
པའི་དབུས་དྲང་ཐད་དུ་སྒོ་བཞི་སྒོ་ཁང་དང་བཅས་པའི་མར་སྣེ་ཟུར་གཉིས་དང་ཡར་
སྣེ་འདོད་སྣམ་ལ་ཐུག་པའི་ཟུར་གཉིས་བཅས་སུ་ཀ་བ་བཞི་བཞིའི་སྟེང་དུ་གདུང་བཞི་
བསྣོལ་མར་བཏང་བའི་སྟེང་དུ་རྟ་བབས་བརྒྱད་བརྩེགས་པའི་རིམ་པ་ནི། རྟ་རྐང༌།
ཆུ་སྐྱེས། སྒྲོམ། ཟར་ཚགས། སྣ་མཆོང་། ཆུན་འཕྱང༌། ཤར་བུ། རྒྱ་ཕིབས་ཏེ་
བརྒྱད། རྟ་རྐང་ཞེས་པ་ནི་གཞི་སྔོན་པོ་ལ་གསེར་གྱི་རྡོ་རྗེ་འགྲེང་བུ་བསྒྲིགས་པ། ཆུ་
སྐྱེས་ནི་རིན་པོ་ཆེ་དམར་པོའི་པད་འདབ་བསྒྲིགས་པ། སྒྲོམ་ནི་ཀ་ཐུང་གི་བར་ལ་རིན་
པོ་ཆེ་སྣ་ཚོགས་ཀྱི་སྒྲོམ་ལེབ་བཙུད་པ། ཟར་ཚགས་ནི་རིན་པོ་ཆེ་དཀར་པོའི་དྲྭ་མིག
སྣ་མཆོང་ནི་ཕ་གུ་དང་འདྲ། ཆུན་འཕྱང་ནི་རིན་པོ་ཆེའི་དྲྭ་བ་དྲྭ་ཕྱེད། ཤར་བུ་རྒྱ་
ཕིབས་གཉིས་ནི་སྔ་མ་ལྟ་བུའོ། །རྒྱ་ཕིབས་ཀྱི་སྟེང་དུ་གསེར་གྱི་འཁོར་ལོའི་གཡས་
གཡོན་དུ་གསེར་གྱི་རི་དྭགས་ཕོ་མོས་བརྟེན་པའི་སྟེང་དུ་རིན་པོ་ཆེའི་གདུགས་དཀར་
པོས་མཛེས་པའོ། །སྤྱི་ཙམ་དུ་གཞལ་ཡས་ཁང་དེ་ལྟར་ཡིན་ཀྱང་ཁྲོ་བོའི་དཀྱིལ་
འཁོར་འགའ་ཞིག་ཏུ་གདུལ་བྱ་མ་རུངས་པ་འདུལ་བ་ལ་དགོངས་ནས་དུར་ཁྲོད་འབར་
བའི་གཞལ་ཡས་ཁང་གི་བཀོད་པ་གསུངས་པས་དེ་ལྟར་ན། ཐོད་པ་སྐམ་རློན་རྙིད་
གསུམ་སྤེལ་བའི་རྩིག་པ། ལྷ་ཆེན་བརྒྱད་ཀྱི་ཀ་བ། ཀླུ་ཆེན་བརྒྱད་ཀྱི་གདུང་མ།
རྒྱུ་སྐར་ཉེར་བརྒྱད་ཀྱི་ཐོག་ཕུབ། གཟའ་བརྒྱད་དང་ཉི་མ་ཟླ་བའི་སྐར་ཁུང་། སྦྲུལ་
དང་ཐོད་པའི་དྲྭ་བ་དྲྭ་ཕྱེད། རྟ་བབས་རྣམས་ཀྱང་སོར་མོ་དང་ཐོད་པ་དང་དབང་པོ་
237

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ལྔ་དང་ཉི་ཟླའི་ཕྲེང་བས་སྤྲས་པ། སྒལ་ཚིགས་ཀྱི་མདའ་ཡབ། ལྷ་ཆེན་པོའི་ཐོད་པ་
སྦུབ་པའི་རྒྱ་ཕིབས་ཀྱི་སྟེང་དུ་ཙིཏྟའི་ཏོག་གིས་མཛེས་པ་ཞིང་ལྤགས་ཀྱི་འཕན་དང་
བླ་བྲེ། ཕྱི་ནང་གི་ས་གཞི་ཐམས་ཅད་དུར་ཁྲོད་དང་ཁྲག་མཚོར་འཁྱིལ་བ། ཕྱི་ནང་
ཀུན་ཏུ་འཇིགས་པའི་མེ་འོད་དང་རླུང་ནག་འཚུབས་མ་འཁྱིལ་བར་བསྒོམ་པའོ། །
དེ་ལྟ་བུ་སྒོམ་པའི་ཚེ་སོ་སོའི་དག་པ་མ་དྲན་ན་བསྒོམ་བྱ་རང་རྒྱུད་པར་འགྱུར་བའི་
ཕྱིར། དག་པ་དྲན་པ་དེ་ལ་སངས་རྒྱས་ཀྱི་ཡོན་ཏན་དང་བསམ་གྱིས་མི་ཁྱབ་པའི་
ཐུགས་རྗེ་དང་ཕྲིན་ལས་ཀྱིས་བསྡུས་པའི་རྣམ་པར་བྱང་བའི་ཕྱོགས་ཆོས་ཀྱི་ཕྱག་
རྒྱའམ་མཚོན་བྱེད་གནས་ལུགས་ཇི་ལྟ་བ་མ་རྟོགས་པའི་བློ་དམན་རྣམས་ཀྱི་ངོར་
གཞལ་ཡས་ཁང་དང་ལྷ་སྐུ་ཕྱག་རྒྱའི་རྣམ་པར་བསྟན་ནས་བསྒོམ་པ་ལམ་དུ་བྱེད་
པ་ཡིན་པའི་ཕྱིར་བརྡའམ་དེའི་དོན་ཡིད་ལ་དྲན་པར་བྱ་དགོས། དེ་ལྟར་མ་ཤེས་ན་
བསྒོམ་བྱ་ རང་ རྒྱུད་ པའི་བག་ཆགས་ཀྱིས་བཅིངས་ནས་འཁོར་བ་ལས་འཕགས་
པར་མི་ནུས་ཏེ་འདོད་ཁམས་པའི་ལྷ་དང་རུ་ཏྲ་བཞིན་ནོ། །དེ་ལ་གཞལ་ཡས་ཁང་
གི་དག་པ་ནི། དབྱིབས་གྲུ་བཞི་པ་ནི། ཆོས་ཀྱི་དབྱིངས་ཀུན་ཏུ་མི་མཉམ་པ་མེད་
པའོ། །སྒོ་བཞི་ནི་ཚད་མེད་པ་བཞིས་བདེ་བ་ཆེན་པོའི་ཕོ་བྲང་དུ་འདྲེན་པ། ལམ་
སྟེགས་ཀྱི་རྟ་བབས་བརྒྱད་ནི་ཐེག་པ་བརྒྱད་བགྲོད་ནས་གཉིས་སུ་མེད་པའི་ཐེག་
པ་འདིར་བགྲོད་པའོ། །འབྲས་བུའི་རྟ་བབས་བཞི་ནི་བསྡུ་བའི་དངོས་པོ་བཞིའོ།
དེ་རེ་རེ་ལ་སྣམ་བུ་བརྒྱད་དམ་བཞི་ནི་ཐེག་པ་བརྒྱད་དམ་བཞིའི་གྲུབ་མཐའི་ཡོན་
ཏན་རྫོགས་པའོ། །ཆོས་ཀྱི་འཁོར་ལོ་རྒྱུན་མི་ཆད་པར་བསྐོར་བས་ན་འཁོར་ལོ་ལ་
སོགས་པའོ། །འདོད་སྣམ་ནི་དྲན་པ་ཉེ་བར་བཞག་པ་བཞི། རྟ་བབས་ཀྱི་ཀ་བ་བཞི་
ཡང་དག་པའི་སྤོང་བ་བཞི། སྒོ་ཁང་བཞི་ནི་རྫུ་འཕྲུལ་གྱི་རྐང་པ་བཞི། རྩིག་པ་རིམ་
པ་ལྔ་ནི་དབང་པོ་ལྔ། ཕ་གུ། བྲེ་ཕུལ་གྱི་སྣམ་བུ། ཤར་བུ། མདའ་ཡབ། ཕྱུར་བུ་ལྔ་
238

དགེ་པཎ་ཚེ་དབང་མཆོག་གྲུབ་བཀའ་འབུམ།
ནི་སྟོབས་ལྔ། རིན་པོ་ཆེའི་དྲྭ་བ་དང་། དྲྭ་ཕྱེད། མེ་ཏོག་གི་ཕྲེང་བ། དར་དཔྱངས།
མེ་ལོང་། ཟླ་གཟུགས། རྔ་ཡབ་སྟེ་རྒྱན་རྣམས་ནི་བྱང་ཆུབ་ཀྱི་ཡན་ལག་བདུན། ཀ་
བ་བརྒྱད་འཕགས་ལམ་ཡན་ལག་བརྒྱད། ཀ་གཞུ་རྣམས་ནི་རྣམ་པར་ཐར་པ་
བརྒྱད། གདུང་བཞི་ནི་མི་འཇིགས་པ་བཞི། ནང་གི་ཕྱམ་ཉེར་བརྒྱད་ནི་སྟོང་ཉིད་
བཅོ་བརྒྱད་དང་ཕར་ཕྱིན་བཅུ། གྲལ་ཐོག་ནི་བསམ་གྱིས་མི་ཁྱབ་པའི་ཡོན་ཏན།
ཕྱུར་བུ་འདེགས་བྱེད་བཞི་ནི་སོ་སོ་ཡང་དག་པར་རིག་པ་བཞི། རྩེ་མོའི་ཏོག་ནི་
སངས་རྒྱས་ཀྱི་དཀྱིལ་འཁོར་ཐམས་ཅད་རང་རིག་པའི་ཡེ་ཤེས་ཀྱི་ཀློང་དུ་འཁྱིལ་
བ༑ གདུགས་ནི་ཐུགས་རྗེ་ཆེན་པོས་འགྲོ་བ་སྐྱོབ་པ། བ་དན་ནི་སྙིང་རྗེ་ཆེན་པོ།
འོད་ཟེར་ཀུན་ཏུ་འཕྲོ་བ་ནི་སྐུ་གསུང་ཐུགས་མི་ཟད་པ་རྒྱན་གྱི་འཁོར་ལོ། ཕྱི་དང་
ནང་མེད་པ་ཀུན་ཏུ་དྭངས་གསལ་མི་སྒྲིབ་པར་སྣང་བ་ནི་ཡེ་ཤེས་ཀྱི་རྩལ་སྣང་འབའ་
ཞིག་ཏུ་གྱུར་པ། འོག་གཞིའི་སྣ་ཚོགས་རྡོ་རྗེ་ནི་སྟོང་པ་ཉིད་ཀྱི་ཡེ་ཤེས། རྭ་བཅུ་
གཉིས་ནི་རྟེན་འབྲེལ་བཅུ་གཉིས་རྣམ་པར་དག་པ། ཉི་གདན་ནི་རང་བཞིན་འོད་
གསལ་བའི་ཆོས་ཉིད། པད་ཕྲེང་ནི་སྐྱོན་གྱིས་མ་གོས་པའི་ཆོས་ཉིད། དུར་